Document ID: /roh_data/filtered/rm_wikipedia_new.jsonl.gz/2917

La Societad Svizra da Radio e Televisiun (SSR) è in'uniun tenor l'artitgel 60 ss. dal Cudesch civil svizzer cun sedia a Berna ed organisaziun purtadra da l'interpresa da meds da massa la pli gronda en Svizra. Sia purschida sa referescha principalmain al public svizzer. La SRG SSR lavura sut ina concessiun speziala da la Confederaziun ch'affida ad ella incumbensas vastas en servetsch dal public general («service public»).

Num

A partir dal 1999 è la Societad Svizra da Radio e Televisiun sa preschentada cun il num da fatschenta SRG SSR idée suisse, nua che SRG ed SSR stattan per ils nums uffizials da l'uniun en ils quatter linguas naziunalas ed idée suisse per il concept svizzer dal service public. Cun la davosa restructuraziun ch'è vegnida effectiva il 1. da schaner 2011 han ins allontanà l'agiunta idée suisse dal num da fatschenta e sa preschentà sin plaun surregiunal mo sco SRG SSR. Sin plaun regiunal han ins «reactivà» ils nums tradiziunals en las linguas da las quatter regiuns linguisticas svizras.

Organisaziun e structura da l'interpresa

SRG SSR sco associaziun dad uniuns
La Societad svizra da radio e televisiun è in'associaziun dad uniuns da la quala mintgin po daventar commember. Quest'associaziun dad uniuns furma l'uniun purtadra da la SRG SSR. Ella funcziuna sco punt tranter il public e l'interpresa. Ils commembers prendan influenza sin la SRG SSR sco ils acziunaris dad ina societad d'aczias.
L'uniun purtadra da la SRG SSR sa cumpona da quatter societads regiunalas ch'en la Svizra tudestga e franzosa èn puspè divididas en singulas cuminanzas da commembers. Questas cuminanzas da commembers pon esser sutdivididas plinavant en secziuns. Las societads regiunalas da la SRG SSR èn las suandantas:

SRG.D: SRG idée suisse Deutschschweiz: Radio- und Fernsehgesellschaft der deutschen und rätoromanischen Schweiz (RDRS)
SRG idée suisse Zürich Schaffhausen (Radio- und Fernsehgenossenschaft Zürich RFZ)
Sektion 1 Stadt Zürich
Sektion 2 Limmattal, Knoaueramt, Zürichsee linkes Ufer
Sektion 3 Zürichsee rechtes Ufer, Zürich Oberland
Sektion 4: Winterthur/Weinland, Schaffhausen, Zürcher Unterland
SRG idée suisse Bern Freiburg Wallis (Radio- und Fernsehgenossenschaft Bern, Deutschfreiburg, Oberwallis RGB)
SRG idée suisse Freiburg (Radio-und Fernsehgesellschaft Deutschfreiburg FRF)
SRG idée suisse Wallis (Radio- und Fernsehgesellschaft Oberwallis RFO)
SRG idée suisse Region Basel (Radio- und Fernsehgenossenschaft Basel RFG)
SRG idée suisse Ostschweiz (Ostschweizerische Radio- und Fernsehgesellschaft ORG)
SRG idée suisse Zentralschweiz (Zentralschweizer Radio- und Fernsehgesellschaft RZG)
SRG idée suisse Uri
SRG idée suisse Schwyz
SRG idée suisse Obwalden
SRG idée suisse Nidwalden
SRG idée suisse Luzern
SRG idée suisse Zug
SRG idée suisse Aargau Solothurn (Radio- und Fernsehgesellschaft Aargau/Solothurn RAS)
RTSR: SSR idée suisse Romande: Société de Radio-Télévision Suisse Romande
SSR idée suisse Berne (Radio-Télévision Suisse Romande SRT)
SSR idée suisse Fribourg (Radio-Télévision Suisse Romande SRT)
SSR idée suisse Genève (Radio-Télévision Suisse Romande SRT)
SSR idée suisse Jura (Radio-Télévision Suisse Romande SRT)
SSR idée suisse Neuchâtel (Radio-Télévision Suisse Romande SRT)
SSR idée suisse Valais (Radio-Télévision Suisse Romande SRT)
SSR idée suisse Vaud (Radio-Télévision Suisse Romande SRT)
CORSI: Società cooperativa per la radiotelevisione nella Svizzera italiana
SRG.R: SRG SSR Svizra Rumantscha
swissinfo
Ils organs da l'associaziun sin plaun naziunal èn:

la Radunanza da delegads sut la direcziun dal president da la SRG SSR
il Cussegl d'administraziun
il Post da revisiun
il Comité directiv
A la radunanza da delegads ed al cussegl d'administraziun sin plaun naziunal correspundan en las societads regiunalas ils cussegls regiunals e lur cussegls d'administraziun. Ulteriurs organs èn ils cussegls dal public ed ils servetschs da mediaziun elegids dad els.

L'interpresa
L'interpresa SRG SSR vegn dirigida da la direcziun generala sut la presidenza dal directur general ed il cussegl d'administraziun. Ad ella suttastattan las uschenumnadas unitads d'interpresa. Dapi il 2011 èn quai:

Radiotelevisione svizzera (RSI)
Radiotelevisiun Svizra Rumantscha (RTR)
Radio Télévision Suisse (RTS)
Schweizer Radio und Fernsehen (SRF)
Swissinfo (swissinfo.ch)
Las duas unitads d'organisaziun naziunalas «Media Services» (MSC) e «Business Unit Sport» (BUS) èn organisaziuns autonomas ch'executeschan prestaziuns da servetsch per la SRG SSR.
Ultra da quai appartegnan a l'interpresa SRG SSR las suandantas societads affiliadas (stan 2011):

la Technology and Production Center Switzerland AG (TPC), ex tv productioncenter zürich ag
la societad gestiunaria da teletext Swiss TXT AG
la societad da reclama publisuisse SA
la societad da sincronisaziun Telvetia SA
la Mxlab AG, gestiunaria da Mx3
la MCDT AG per la promoziun dal radio digital DAB/DAB+

La societad
Schebain che la SRG SSR è in'uniun da dretg privat ed in'interpresa independenta retschaiva ella sper la concessiun da la Confederaziun (necessari per tut ils meds da massa electronics) er in'incumbensa legala clera per l'uschenumnà «service public». Quai vul dir che la SRG SSR è responsabla per proveder tut las regiuns linguisticas cun in provediment d'infurmaziuns garantì ed in program da divertiment, educaziun e cultura. Per garantir quai retschaiva ella ina gronda part da las entradas da las taxas da recepziun (70 %) che vegn pretaisas da la Billag.

Ils emetturs da la SSR
La SRG SSR e sias unitads d'interpresa produceschan 17 emetturs da radio e set emetturs da televisiun.

Radio
6 emetturs en lingua tudestga da Schweizer Radio und Fernsehen (SRF)
Radio SRF 1 - program cumplain
Radio SRF 2 Kultur - cultura
Radio SRF 3 - musica da pop
Radio SRF 4 News - novitads ed infurmaziuns
Radio SRF Virus - program per giuvenils
Radio SRF Musikwelle - musica populara
4 emetturs en lingua franzosa da Radio Télévision Suisse (RTS)
La Première - program cumplain e d'infurmaziuns
Espace 2 - cultura
Couleur 3 - musica da pop
Option Musique - chansons ed autra musica franzosa
3 emetturs en lingua taliana da Radiotelevisione svizzera di lingua italiana (RSI)
Rete Uno - program cumplain e d'infurmaziuns
Rete Due - cultura
Rete Tre - musica da pop
1 emettur en lingua rumantscha da Radiotelevisiun Svizra Rumantscha (RTR)
Radio Rumantsch (Radio RTR)
1 emettur en lingua englaisa
World Radio Switzerland (WRS)
3 emetturs da musica da Swiss Satellite Radio
Radio Swiss Pop
Radio Swiss Classic
Radio Swiss Jazz
Radio digital DAB (Digital Audio Broadcasting)
Ils 17 da favrer 1999 ha il Cussegl federal dà a la SRG SSR idée suisse la concessiun da crear ina rait da DAB en Svizra. Il medem onn han ils emprims emetturs en la regiun gronda da Berna-Soloturn cumenzà dad emetter programs. Ils onns 1999 e 2000 suondan las regiuns Interlaken-Berna-Bienna e Baden-Turitg-Winterthur sco era la regiun dal Lai da Genevra e l'aglomeraziun da Basilea. Dapi l'onn 2001 vegnan era las pli impurtantas axas da traffic ost-vest (incl. ils tunnels gronds) e parts da l'axa nord-sid provedì cun DAB. Actualmain (stan 2007) pon 80 % da la populaziun svizra retschaiver il radio digital DAB. Per il 2009 è prevedì la cuverta da la Svizra entira cun emissiuns en DAB.
La SRG SSR emetta en ils trais regiuns linguistics mintgamai in agen ensemble da 9 fin 11 emetturs.

Televisiun
3 emetturs en lingua tudestga dal Schweizer Radio und Fernsehen (SRF)
SRF 1
SRF zwei
SRF info
3 emetturs en lingua franzosa da Radio Télévision Suisse (RTS)
RTS Un
RTS Deux
RTS Info (emettur virtual)
2 emetturs en lingua taliana da Radiotelevisione svizzera di lingua italiana (RSI)
RSI LA1
RSI LA2
La Radiotelevisiun Svizra Rumantscha (RTR) n'emetta betg in agen chanal da televisiun. L'emissiun da mintgadi Telesguard vegn emess sin SRF 1, SRF info e LA2. Plinavant dispona la RTR dad ina pli lunga plazza d'emissiun la dumengia suentermezdi sin SRF 1.

Teletext
Derasaziun dad infurmaziuns en las quatter linguas naziunals (Swiss TXT)

Internet
Ina plattafurma d'infurmaziuns per Svizzers a l'exteriur en nov linguas da swissinfo cun servetschs divers.

Indrizs da transmissiun
Ils indrizs da transmissiun tras ils quals las chanals da la SSR vegnan emessas appartegnan dapi l'entschatta 2002 a la Swisscom Broadcasting (l'anteriura PTT), ch'è era responsabla per il funcziunament dals implants. Ils indrizs da transmissiun ils pli enconuschents èn:

Landessender Beromünster (ord funcziun)
Tur da televisiun da Berna-Bantiger
Tur da televisiun da St. Chrischona
Tur da televisiun sin l'Uetliberg
Landessender Sarnen (ord funcziun)

Istorgia

Referenzas

Colliaziuns
Pagina d'internet da la SRG SSR (rumantsch)
SRG SSR Timeline Cronica multimediala da la Svizra (rumantsch)
Swissinfo (englais, tudestg, franzos, talian, spagnol, portugais, giapunais, arab, chinais)